Без малога год працы аб’яднанняў па інтарэсах паспеў пакінуць пра сябе цікавы і прыемны след. Удзельнікі іх неаднойчы наведвалі абласныя фестывалі, а з апошняга, які праходзіў у Лельчыцах, прывезлі ў адной з намінацый Дыплом ІІІ ступені. Падрыхтаваныя канцэртныя праграмы прапануюцца жыхарам вёсак раёна. Вязаныя на прутках, плеценыя з паперы рэчы выстаўляюцца не толькі на паліцах і стэндах ТЦСАН, але і на раённых мерапрыемствах. Кожны месяц праводзяцца сустрэчы за салодкім сталом для тых, хто па прычыне ўзросту не можа быць актыўным удзельнікам мерапрыемстваў, але мае патрэбу ў перыядычных сустрэчах і маленькіх святах. З такой жа перыядычнасцю для правядзення гутарак з наведвальнікамі аддзялення запрашаюцца медыцынскія работнікі.